A színes és a monokróm felmérés során keletkező pontfelhők egyformán pontosak, a térbeli pontok száma és távolsága sem függ attól, hogy színesben, vagy monokrómban végezzük-e a térszkennelést. A fentiekből kiindulva a felhasználás várható módja alapján célszerű eldönteni, hogy milyen pontfelhőt szeretnénk készíttetni. Aki pl. a műszaki életben egy gyárterület módosítása, bővítése, vagy egy ipari padló síkpontosságának ellenőrzése miatt szeretne felmérést készíttetni, számára a színes pontfelhőnek nincs hozzáadott értéke, míg egy műemlékvédelmi, vagy prezentációs célokra készített térszkennelés esetén szinte szóba sem kerülhet más, mint színesben elvégezni a munkát.